Covid-19-statistieke: Heelwat minder nuwe gevalle | Maroela Media
Altesame 11 182 nuwe gevalle van Covid-19 is in Suid-Afrika bevestig en tot dusver het 2 206 781 mense positief vir Covid-19 getoets.
Tot dusver het 1 943 513 mense reeds herstel.
Die Nasionale Instituut vir Oordraagbare Siektes (Nios) sê in sy jongste bywerking van koronavirussyfers nog 220 nuwe Covid-19-verwante sterftes is bevestig. Dit bring die algehele sterftesyfer weens die virus op 64 509 te staan.
Altesame 35 623 toetse vir Covid-19 is sedert die vorige verslag gedoen en in hierdie stadium is 31,4% van alle toetse positief vir die virus.
Die helfte van alle nuwe gevalle is in Gauteng (50%), gevolg deur die Wes-Kaap (11%), KwaZulu-Natal en Limpopo (9% elk), Mpumalanga (8%), Noordwes (5%), die Oos-Kaap (4%), Vrystaat (2%) en die Noord-Kaap (1%).
Die Nios sê die algehele getal gevalle gister (11 192) is laer as 'n dag tevore (16 302) én laer as die gemiddelde getal nuwe gevalle oor die voorafgaande sewe dae (18 768).
Die sewe dag bewegende gemiddelde daaglikse getal het ook afgeneem.
Maandag, te midde van geweld wat oor talle dele van veral Gauteng en KwaZulu-Natal geheers het, is 146 577 mense landwyd teen Covid-19 ingeënt.
Pres. Cyril Ramaphosa het gisteraand in 'n toespraak oor die geweld gesê daar is 'n gevaar dat die land se inentingsprogram in sommige gebiede ontwrig kan word, terwyl Suid-Afrika juis nou nodig het om dit uit te brei.
"Ons entstofprogram is ernstig ontwrig net toe dit momentum begin kry het. Dit gaan 'n blywende uitwerking op ons vermoë hê om die huidige vordering in ons ekonomiese herstel te verstewig," het die president gesê.
Private veiligheidsdienste onder groot druk
In KZN is dit nul want daar word nie getel nie
Niemand staan nou in rye om te toets nie. Hulle hardloop in die strate rond om te plunder.
Wag maar en sien, hierdie onrus gaan n super-sikloon van CVD19 versprei.
Kyk maar 2 weke plus vorentoe… Die spul wat so plunder en opstandig is sonder hul maskers gaan mekaar aansteek – onthou elke 3rde na 4de mens in SA dra die variant Delta saam… En dan wil hul hospitale hê wat seker weer afgebrand sal word want hul te vol om hul op te neem! Kyk maar dink ekke.